Per què cal pagar els imposts a Catalunya encara que la Generalitat s'ho miri de reüll? pagar impostos a l'Agència Tributària de Catalunya\nAquest mes, pagar els imposts del quart trimestre del 2020 pot implicar una decisió política, individual o d’empresa, de transcendència col·lectiva. Després de molt de temps d’estar arraconada la idea de fer servir el pagament d’imposts com a instrument polític de sobirania, la campanya “Jo pago a Catalunya”, impulsada per l’ANC amb decisió, la torna a posar sobre la taula com una acció de llarg recorregut, però d’efecte irreversible.\nTot i ser anunciada l’11 de setembre passat per Elisenda Paluzie, presidenta de l’ANC, és ara quan aquesta iniciativa perquè els imposts es paguin directament a l’Agència Tributària de Catalunya és a la recta de sortida. És una acció sense gaire soroll, fàcil de fer, sense risc, que necessita la perseverança de molts per a tenir èxit.\nEmpreses i autònoms, fent un canvi de compte corrent, poden fer un gest polític de sobirania decisiu sense incomplir cap llei, i sense cap possibilitat de ser represaliats. Fer-ho és fàcil; això sí, primer caldrà passar per la web de l’Agència Tributària Espanyola, i presentar el formulari de liquidació corresponent, de la mateixa manera que es feia fins ara, però fent el canvi de compte corrent. Tal com especifica la web de l’ANC només cal posar el compte corrent de l’Agència Tributària Catalana de la demarcació que correspongui, que és diferent per a cada demarcació:\nAixò es pot fer tant si es presenta telemàticament, com presencialment, però s’ha de presentar, com sempre, amb el model d’autoliquidació de l’AEAT. De manera que l’única cosa diferent és el compte de domiciliació. Aquest canvi s’ha de fer cada vegada que es faci un pagament. Abans, per pagar directament a la Generalitat s’havia de fer obligatòriament de manera presencial; ara es pot fer telemàticament, sense problemes\nOn van els diners? Per a què haurien de servir en el futur?\nFent-ho d’aquesta manera, els diners dels imposts dels catalans van a parar a l’Agència Tributària de Catalunya, de la Generalitat. Tot i que en aquest moment el govern no té pensat de quedar-se els diners sinó que els ingressa en nom del contribuent a l’Agència Tributària Espanyola, l’ANC veu necessari aquest canvi de domiciliació per enfortir la sobirania de les institucions catalanes amb vista a tenir una posició de força en el moment d’una futura ruptura amb Espanya.\nElisenda Paluzie no té cap dubte sobre la importància del gest, encara que el govern actual ingressi els diners a l’estat. “Aquesta acció sí que té sentit, molt: sobretot aporta un benefici polític molt gran, és una escletxa que cal aprofitar perquè un govern és efectiu en un territori quan recapta els impostos. Aquest és un dels elements bàsics que defineixen el poder d’un estat.” I afegeix: “A més, quan ho fas et sents molt millor.”\nÉs una acció del passat? La presidenta de l’ANC pensa que no: “Hem de ser realistes. Són coses que no es van fer i que si s’haguessin fet de manera massiva hauríem estat en una situació millor l’octubre del 2017. Hem de tornar a fer coses per a preparar-nos. Hi va haver moltes coses que es van dir però no es van fer.” Paluzie valora poder comptar amb l’experiència de Carme Teixidó, que va encapçalar la campanya “Catalunya diu prou”, per a dur endavant aquesta acció. Precisament la gran tasca que va fer aquesta plataforma ha permès d’aprofitar l’escletxa legal actual que fa que el contribuent no hagi d’assumir cap responsabilitat que pugui penalitzar l’estat.\nAra la campanya es proposa més com una cursa de fons, de llarg recorregut, que canviï els hàbits i alhora sigui un exercici de pressió cap al govern català perquè es prepari més enllà de les paraules. Del 2015 al 2017 el Departament d’Economia de la Generalitat va canviar algunes estructures fonamentals per a poder gestionar millor els imposts propis, una tasca que els governs anteriors no havien fet. Tanmateix, no va veure mai amb bons ulls aquesta gestió dels imposts. Sempre la va entendre com un destorb burocràtic, més que no pas com un actiu polític de primera magnitud, que és com la veuen els dirigents de l’Assemblea de Catalunya, impulsors de la idea.\nHo pot fer tothom o només les empreses?\nAquesta iniciativa va adreçada tant a les persones físiques (autònoms i assalariats) com jurídiques (empreses, entitats, sindicats, patronals, partits polítics, administracions públiques…). En resten exclosos els qui no han de pagar o aquells a qui l’estat ha de retornar diners, avançats prèviament en les retencions de la renda.\nEls imposts que es paguen al gener tenen com a data límit de pagament el 30 de gener en el cas de l’IVA, i el 20 de gener en el cas de l’IRPF. Però aquesta campanya és extensiva a tots els imposts que fins ara la majoria de gent pagava a l’Agència Tributària Espanyola (IRPF, IVA, impost de societats, renda…).\nPer evitar el col·lapse burocràtic de la Generalitat, l’ANC recomana de fer els pagaments a l’Agència Tributària de Catalunya deu dies abans que acabi el termini, com a mínim.


Pepote: "Matas digué: 'Munar me l'ha clavada"\nA. A. Palma. 21/06/2013 01:32\nL'exdirector general d'Esports del Govern balear Pepote Ballester explicà ahir davant el tribunal detalls sobre l'operació de Can Domenge, que permeté la construcció del Palma Arena i que el Consell de Mallorca pogués vendre l'altra part del solar. Maria Antònia Munar afirmà ahir que tots els temes importants (referint-se a urbanisme, carreteres, incineradora...) havien de ser acordats amb el PP i que totes les decisions sobre Can Domenge foren votades en el ple del Consell amb vots d'UM i PP.\nMunar comentà que el llavors president Jaume Matas parlà d'un consorci a tres bandes (Govern, Consell i Ajuntament), en el qual el Consell cederia el solar. Després es va votar la desafecció del solar.\nFinalment, la superfície que va ocupar el Palma Arena no va ser tota i llavors el Consell pogué vendre lliurement la part que quedava. Segons Pepote Ballester, quan va comentar aquest fet al president Matas, aquest "es va endur les mans al cap allhora que deia: 'Munar me l'ha clavada". Aquesta reacció de Matas podia respondre que se sentís que havia estat utilitzat per tenir via lliure per a la venda, per la suposada "pilotada".


Es licita la reforma dels vestidors de l’Espai Pere Grau | elCugatenc\nEs licita la reforma dels vestidors de l’Espai Pere Grau\nImatge: Projecte de l'Ajuntament\nNascuda dels diners de lliure disposició del 2016 al Consell de Barri de Les Planes, l’Ajuntament ha tret a concurs públic la reforma dels vestidors de l’Espai Pere Grau, una actuació que, com va explicar el president de l’òrgan territorial, Joan Puigdomènech, es farà en dues fases. La primera, que és la que tot just es troba en licitació, preveu reforçar l’estructura, els fonaments i fer unes primeres actuacions a l’interior. La segona fase, valorada en 48.000 euros, es farà una petita ampliació i l’arranjament del bar i els banys.\nDe moment, el concurs públic preveu la primera fase amb un pressupost de licitació de 126.949,65 euros (amb IVA) i una durada de les obres d’uns quatre mesos des de la formalització del contracte, un tràmit que s’haurà de fer durant el mes de febrer. Un 60% dels punts de la valoració depenen de l’oferta econòmica tot i que també es té en compte la modelització, l’ús de pintura anticontaminant i la possible reducció del termini d’execució de l’actuació.\nAl termini de la primera fase, els vestidors quedaran reduïts per tenir una gran sala polivalent, una sala per a les instal·lacions necessàries per al subministrament de serveis i un magatzem. Amb la segona fase s’arranjaran els lavabos i el bar mentre s’aprofitarà el mur posterior per fer un porxo i un nou magatzem.\nL’accés a la sala polivalent, que és la principal petició veïnal a la proposta dels diners de lliure disposició, es farà des de l’Espai Pere Grau, que tot just ara segueix en obres per acabar de tenir la coberta. Amb aquestes actuacions, i tenint en compte la plena operativitat de l’Espai Eco, es pretén revitalitzar el pol d’equipament i plaça pública que representa l’Espai Pere Grau.\nSurt a concurs públic la cobertura de l’espai Pere Grau\nEl pressupost de la licitació és de 479.897,55 euros (amb IVA) amb una durada del contracte de quatre mesos, el que permetria complir el termini compromès pel govern i tenir l’obra enllestida abans de la Festa Major de Les Planes.\nEl Montt esdevindrà un restaurant de cuina japonesa després del canvi d’administrador i accions de l’empresa.


L'alegria - Col·legi Sant Francesc d'Assis\nHome Blog L'alegria\nDe les quatre emocions bàsiques només una és positiva, i és que el poder de l’alegria és tan gran que, si la conream i ens enfocam en ella, ens fa capaços de superar aquelles emocions que ens condueixen a estats d’ànims negatius.\nNormalment estam alegres quan ens succeeix una cosa agradable; com estar alegres independentment del que succeeix a fora?Tanca els ulls i sent la teva respiració. Adona’t que existeixes, que ets viu. Aprecia en tu el regal de la vida, una vida que sorgeix sense cap esforç per part teva. Sent l’alegria d’existir, i l’oportunitat de poder apreciar tot el que t’envolta: gaudeix del sol, o de la pluja, de l’aigua que calma la teva set, del so dels ocells, d’una flor, d’una companyia amiga… Moment a moment, la vida ens porta milers d’instants que poden fer néixer en nosaltres l’alegria.\nL’alegria ens mou a l’acció. Una mirada alegre i positiva a allò que ens ocorre, sigui el que sigui, ens permet gaudir-ho i també superar-ho. L’alegria interior és la força més poderosa per a vèncer els obstacles. I aquesta mateixa alegria interior és la font de la nostra felicitat.


Alone and free: xiqui-parc\nJa tenia ganes de tornar a provar l'experiència de trepar sol per Montserrat.Fa molts messos que no li trec la pols al Soloist i penso que amb aquesta temperatura ha arribat el moment d'anar cap a la nord a provar un projecte pendent,la Urquiza-Olmo de l'Asiàtica.\nCarrego la motxilla amb tots els estris per pasar el dia.Abans de sortir de casa vaig al lavabo a pesarla a la bàscula...."Osia!,20 kilos i mig! potser me pasat pillant trastos..."\nA sota a meitat del primer llarg.\nAquesta via és bastant aventurera,de les que m'agraden.Dos primers llargs en xemeneia que no pasen del V grau i a continuació dos llargs que combinen Ae amb A1,per aixó em pillo tots els claus,martell,friends i tascons,no sigui que em fés falta rés...\nDesprés de fer l'aproximació de 30 minuts de rigor per arribar a peu de via,(tot en pujada constant) devoro l'entrepà de llom amb formatge que m'he currat a casa.Ja començo a notar els nervis de no saber que t'espera per endavant,però tot forma part del joc i deseguida estic buscant on montar una bona R per començar a trepar.\nEls primers metres s'em atravessen una mica, "aixó es un IV+?,donç ho portem clar Quimi..." em repeteixo en veu alta.\nIntento progresar constant,però la meva fòbia de no trobar emplaçaments per assegurar-me no em deixen fer-ho.A la segona assegurança que consegueixo colocar em paro a reflexionar i procuro templar els nervis."Tinc que disfrutar més del moment,com ho feia abans!".\nLa meva autocrítica funciona i tiro amunt molt més dinàmic,disfrutant i xalant d'aquesta magnífica xemèneia que ademés està ben seca i en perfectes condicions.\nA sota estic a meitat del segon llarg.\nAcabo el primer llarg que m'ha deixat molt bon gust de boca.He pogut aplicar les tècniques de xemeneia perfectament i he trobat emplaçaments per ficar friends,tascons i claus,ja que en els 25 metres no hi ha cap expansió.\nLa segona tirada es veu més "guarrilla" però li foto amb ganes.Ja no m'entrevanco com als primers metres.La xemeneia ara és mes tancada i dona més seguretat,però a l'hora és més incòmoda.En els 25 metres que té el llarg coloco dues assegurances,un friend i un pitó.Tampoc es deixa assegurar molt més...\nDesprés de recuperar el meu material em disposso a caminar per la canal fins a trobar la línia de xapes que marquen el tercer llarg "per fí,xapes ,xapes!".\nEm preparo tots els bàrtols per afrontar la fisura que hi ha a mitja tirada,els claus endavant i el martell ben a mà.De moment desplego els meus estreps i començo a progressar.\nEls primers metres d'artificial equipat són fàcils,no sé perquè no paro de repetir una frase dins del meu cap: "aixó és un xiqui-parc"...\nEvidentment no és un xiqui-parc,però en una ocasió parlant amb el meu amic Mohawk després de que ell fes la Sanchez-Martinez a Diables amb en Jortx em va comentar que fent la via en Ae era un xiqui-parc....Quin bow més bow!\nD'aquí que per alguna extranya raó el meu cervell s'entreté o s'abstrau de la por repetint frases inútils en aquells moments.\nA sota,vista del troç recorregut del tercer llarg abans d'afrontar l'A1.\nSóc penjat a l'última xapa sota la fisura que li dona caràcter a aquesta via.Segons ressenya són 15 passos seguits de pitonar.Entre els meus claus i els del meu germà en porto 12,però no serà aquest el motiu que fà que rumii aturar-me a pensar quines opcions tinc.De fet,una vegada vam escalar l'Anglada-Guillamón del Cavall amb el Marc Serra superant trams d'A1 amb les habituals cintes i res més...\nAquest cop és diferent.D'on estic jo fins a poder acariciar la fisura hi ha un metre i mig que tinc que superar en lliure,i la primera pregunta que em faig és com poder pitonar si tinc que estar trepant en una paret cent per cent vertical.\nLa veritat és que no tinc problemes per decidir que donaré la volta.Ademés no deixo de pensar en la caiguada de fa uns messos mentre intentava obrir una vieta d'artificial a St. Llorenç i que gairebé em costa els dos turmells al aterrissar al terra despres d'arrancar dos claus...\nA sota la mencionada fisura,(a l'imatge tot es veu més fàcil,però allà ho vaig veure mooolt clar)\nDona la casualitat que dues xapes més abaix hi han químics que m'aniran de conya per fer un rapel i retornar a la canal.D'allà només tinc que desfer la vía aprofitant de línia de ràpels que hi pasa per allà.En 25 minuts soc al camí halant-me un altre entrepà i gaudint de les vistes amb el sol de la tarda escalfant les agulles.\nPenjo un vídeo que vaig fer desde la meitat del primer llarg on es veuen les increibles parets quasi paraleles entre si que formen la xemeneia.\nBe tiu,ja saps que diuen que una retirada a temps es una victoria\nDéu n'hi do quina aventura... aquesta ja no és de xiqui-parc, eh!!!\nA més ja saps que el xiqui-parquisme és "un estado del alma", ja, ja, ja...\nA tibar-li bou!!!\nQuimi, ja sé que les felicitacions s'acostumen a donar quan has assolit un objectiu, però realment el que expliques bufff ni anant acompanyat convida massa a posar-s'hi.\nFelicitats per tenir el coco de fotret en una via com aquesta a més pujar carregat fins a peu de via amb el material ja és un plus de més. A més quan vas sol, penso que les coses es veuen més clares i segur que vas pendre la decisió correcta\nPiano piano! Enhorabona per la tornada a les parets i també per pendre una de les decisions que ens costa més als escaladors: abandonar.\nSi no és el dia o no es té clar... cap avall! En canvi, si es va xiulant i disfrutant com si estiguessis a un xiquipark... P'Alante, no?! O montamos aquí una mesa!\nA veure si en fem una junts aviat!\nque via mas chula nene, con la ximenea y todo!!felicidades!!!\nkina llàstima!!!jo la vaig fer fa anys en solitari i llegint el teu post recordaba la meva asenció fins que et baixes!!!!! quina rabia.et vas perdre lo millor de la VIA,un A1 de feina,que si no portes claus,sempre tens algun spit intermig per despenjarte a recuperar claus i seguir ....Anim i a per més!!!!PACA


Compromís convoca la comissió de seguiment del Pacte del Rialto per les discrepàncies pel PAI de Benimaclet - À Punt\nCompromís convoca la comissió de seguiment del Pacte del Rialto per les discrepàncies pel PAI de Benimaclet\nEl PSPV ho accepta, però no ho veu “oportú”: “la ciutadania necessita gestió, treball i el mínim soroll polític possible".\nImatge d’arxiu de la firma de l’acord del Rialto / Europa Press\n10 de febrer 2021 - 21:43\nL'executiva de Compromís per València ha acordat convocar la comissió de seguiment de l'Acord del Rialto aquest divendres, 12 de febrer, per a "dialogar sobre la base dels consensos amb el PSPV" en el govern municipal que comparteixen els dos partits.\nAquesta decisió es deu a la negociació sobre el pla d’actuació integral (PAI) de Benimaclet, que va acabar sense acord, ja que la coalició entén que "s'està contravenint una de les bases de l'Acord del Rialto", la que planteja la resolució de les discrepàncies entre els socis a través de la negociació i el pacte.\nLa seua portaveu, Papi Robles, ha defensat que l'acord i el diàleg han de caracteritzar els governs, sense "prendre decisions de manera unilateral". Per això, reclama al PSPV que es torne a asseure per a dialogar i consensuar sobre el PAI de Benimaclet. Per a Compromís, és fonamental tornar a establir la comissió de seguiment com a espai de diàleg "allunyat de la ingent gestió del dia a dia, i més ara en temps de màxima priorització de la gestió vinculada a la crisi sanitària".\nEl PSPV accepta la comissió, però no la veu "oportuna"\nEn conéixer la convocatòria de la comissió, el secretari d'Organització del PSPV-PSOE de la ciutat de València, Carlos Vila, ha traslladat a la formació taronja que accepten la decisió, però no la consideren “oportuna”. "Si alguna cosa necessita la ciutadania és gestió, treball i el mínim soroll polític possible", ha dit.\nDes del PSPV asseguren que no han incomplit l'Acord del Rialto en relació amb el PAI de Benimaclet, sinó que ells n'han elaborat una d’acord amb el pla, “que aposta per l'habitatge públic i accessible, així com dotacions públiques i un model sostenible de ciutats de proximitat que, en tot cas, hauria de ser abordat en el si del govern municipal”.\nQuè és el PAI de Metrovacesa a Benimaclet?\nEl pla d’actuació integral de la immobiliària de Metrovacesa vol construir 1.350 habitatges a barri de Benimaclet, de les quals, el 30% serien vivendes de protecció oficial (VPO) i el 10% vivendes socials. El projecte abasta 270.000 metres quadrats d’horta que desapareixerien.


«Propietat privada? Jo visc de lloguer» - Regió7\n«Propietat privada? Jo visc de lloguer»\nLa nova estrella de l'economia mundial, el francès Thomas Piketty, assegura que «intento formular les bases d'un socialisme participatiu, que superi el capitalisme a través d'un model de propietat social i de descentralització del poder»\n18·01·20 | 20:42\nTé les espatlles protegides?\nLa premsa financera ha esdevingut especialment agressiva, sí. Però resulta molt instructiu.\nEls que, per exemple, ataquen la meva idea d'«herència per a tots» per incitar al desinterès dels joves de les classes populars a trobar feina donen per fet que els joves de l'elit faran eleccions reeixides.\nProposa fregir els rics a impostos. Llança pedres sobre la seva pròpia teulada.\nÉs un «rockstar» de l'economia, se'l disputen els fòrums. Ja és de la casta.\nEstic disposat a pagar el 90 % d'impostos sobre els meus drets d'autor. Encara més, l'èxit d' El capital al segle XXI ha reforçat la meva idea de pagar per uns ingressos que, finalment, tenen una base especulativa. Jo m'he beneficiat de l'educació pública i d'un treball d'investigació col·lectiva. No he inventat la justícia social.\nTampoc Bill Gates va inventar l'ordinador ell solet. Tenir una bona idea als 30 anys no hauria de significar que als 70 segueixis acumulant i prenguis decisions que afecten milers d'assalariats. És una concepció monàrquica de l'economia.\nLa propietat privada no es toca, diran.\nEn el seu origen, tota propietat és social i ha de retornar a la societat. La propietat absolutament privada és una construcció política i ideològica.\nA quina de les seves propietats es veuria incapaç de renunciar?\nPropietats? Jo visc de lloguer a prop de la Gare de l'Est, a París, i tinc tres filles, de 22, 19 i 16 anys. Potser salvaria algun llibre. Soc molt fan de Balzac.\nCom li va néixer la consciència? Un llegat dels seus pares trotskistes?\nInicialment els vaig sortir liberal. Tenia 18 anys en el moment de la caiguda del mur de Berlín. Per a la meva generació, va ser un esdeveniment fundacional. Jo era anticomunista, però em vaig preguntar: «Quines són les insatisfaccions del sistema capitalista previ a la guerra mundial que van conduir al comunisme?».\nL'any 2001, treballant en el llibre Els alts ingressos a França al segle XX, vaig analitzar dades sobre l'impost sobre la renda des de l'any 1914, i em vaig adonar que la reducció de les desigualtats al cor del segle XX s'havia produït de manera violenta. La revolució bolxevic, per exemple, va pressionar els països capitalistes a acceptar reformes fiscals i socials.\nI es va apropar a l'anticapitalisme?\nIntento formular les bases d'un socialisme participatiu que superi el capitalisme a través d'un model de propietat social i de descentralització del poder.\nNo es defineix...\nDialogo amb França Insubmisa de Mélenchon i amb la gent del Partit Socialista. Tots dos han d'unir forces, com Pedro Sánchez i Pablo Iglesias a Espanya, que el 2015 vaig saber de primera mà que es detestaven. L'esquerra ha d'organitzar un programa de transformació de cara a una major justícia social i mediambiental a Europa.\nLa realitat va en sentit contrari.\nDesprés de la crisi de l'any 2008 hi ha un qüestionament del neoliberalisme. Bernie Sanders no és Bill Clinton. El replegament sobre les fronteres i els estats-nació només és una fase de regressió.\nEn la conferència de la Fundació La Caixa vaig preguntar: si Catalunya esdevé un Estat independent, a quin tipus de fiscalitat aspirarà? Si només vol conservar els ingressos fiscals, és una idea elitista.\nAporti una mesura urgent (i possible) per frenar la desigualtat.\nLa justícia educativa. Hi ha una\nenorme hipocresia, fins i tot entre l'esquerra brahmànica, respecte a l'emancipació de les classes populars a través de l'educació. El professorat qualificat és als barris rics.


El CD Bunyol jugara per tercer any consecutiu la promoció d’ascens a Tercera – tucomarca.com\nHomeLa Foia de Bunyol-XivaBunyolEl CD Bunyol jugara per tercer any consecutiu la promoció d’ascens a Tercera\n3 maig, 2022 administrador Bunyol, Canal Futbol, Esports, La Foia de Bunyol-Xiva, Secció 0\nEl Club Esportiu Bunyol jugarà de nou aquesta temporada, per tercera vegada consecutiva, la promoció d’ascens a Tercera Divisió, després de sumar tres punts més aquest passat cap de setmana en el partit que el va mesurar a casa al Paterna CF, conjunt al qual es va imposar per 3 gols a 1, en l’antepenúltima jornada lleugera en el grup segon de la Regional Preferent valenciana amb un gols dels blancs que van córrer per compte de Nico Reyes en el minut 7; i Jonás que va fer doblet en el 39 i en el 64.\nEl CD Bunyol tornarà per tant a lluitar per un més que merescut ascens a Tercera Divisió, encara que els blancs estan a l’espera de saber si ho faran com a campions de lliga (igual que ja va ocórrer en les temporades 2019-20 i 2020-21) o com a segon, atés que malgrat els 3 punts aconseguits contra el Paterna, el Patacona no ha fallat i ha sumat també de 3 en imposar-se per 6 gols a a 0 al SC Requena.\nD’aquesta manera, el CD Bunyol es manté amb els seus 63 punts a tot just #dos del Patacona (65 punts), quan tan sols queden dues jornades de lliga: la cita més immediata la tindrà el CD Bunyol aquest pròxim cap de setmana contra l’Atlètic Vallbonense a domicili; per a tancar temporada a casa contra el CDFB L’Eliana. Tercer en la taula se situa el CD Utiel, bastant allunyat del cap amb els seus a penes 53 punts.\nLa posició final del CD Bunyol en la taula serà determinant per al sorteig que, igual que en la passada campanya, aparellarà al primer de cada grup i categoria amb el segon d’una altra, per a d’aquesta manera i després de dos partits (anada i volta), poder accedir a una final.\nPost també disponible en: CastellanoBombers i emergències s’han mobilitzat per a rescatar a una persona a Cheste i un vehicle a Chiva Ha sigut a Cheste on s’ha protagonitzat l’angoixant rescat d’una persona que s’agarra […]\nPost també disponible en: CastellanoL’alcaldessa de Bunyol, Juncal Carrascosa, ha informat de la primera visita institucional que els directius de l’empresa Çimsa Ciment, l’empresa Turca que tramita la compra de la planta cementera propietat de […]


Campanya de prevenció de riscs associats a la festa – Portal d'entitats – Vilanova i la Geltrú\nL’Ajuntament de Vilanova i la Geltrú i l’Oficina Jove Garraf impulsen una Campanya de Prevenció de riscs associats a la festa, amb la col·laboració dels festivals Nowa Reggae, el Tingladu i la Festa Major d’Entitats.\nLa campanya recull una sèrie de missatges curts amb imatges que defineixen un marc de convivència per poder gaudir de la festa amb seguretat i llibertat. Els 9 missatges fan incidència en temes relacionats amb l’espai de festa i les relacions entre els i les joves.\nLa campanya, a proposta de l’Oficina Jove Garraf, ha comptat amb la complicitat de les entitats organitzadores de festivals i concerts d’estiu, que hi han col·laborat en la tria i millora dels missatges i de les imatges relacionades. D’aquesta manera la campanya serà més propera i inclusiva. La difusió de la campanya s’ha deixat en mans de cada entitat, a les que s’ha facilitat el material que han demanat: cartells, lones, vinils i/o pancartes. La campanya es podrà veure també a la Festa Major 2018, ja que els Pabordes 2018 s’hi han adherit.\nAquesta Campanya se suma a la col·laboració amb l’esponsorització dels gots dels festivals, que es va fer l’any passat i que s’ha mirat de mantenir, en part, enguany. Així s’ha reproduït en els gots la imatge de la campanya “De festa, nosaltres decidim“. Els pròxims dies també es distribuiran els cartells d’aquesta campanya per bars i comerços del centre de la ciutat i de Baix-a-Mar.\nPer part de l’Oficina Jove, hi ha el compromís de poder treballar la propera campanya de prevenció de l’estiu vinent, conjuntament amb les entitats des del primer moment, per tal que sigui més participativa i propera pels joves i per les entitats que organitzen festivals i activitats d’oci nocturn.\nEtiquetat a:associacions ciutadania civisme comunitari concerts Convivència educació entitats Garraf inclusio noviolencia participació prevencio social vngdefesta\nAdministrador 24 juliol 2018 Entitats, Notícies entitats\n← La pianista vilanovina Leonora Milà rep avui la Creu de Sant Jordi\nTorna la campanya “Arriba la Festa Major. És temps de Gall i Gamba!” del 27 de juliol al 12 d’agost →


Segon any d’aplicació de la Mesura de govern sobre el tracte igualitari a les entitats religioses per a activitats puntuals a l’àmbit públic | Ajuntament de Barcelona\nInici / Notícies / Segon any d’aplicació de la Mesura de govern sobre el tracte igualitari a les entitats religioses per a activitats puntuals a l’àmbit públic\nSegon any d’aplicació de la Mesura de govern sobre el tracte igualitari a les entitats religioses per a activitats puntuals a l’àmbit públic\nDiversitat religiosa. Informe presentat a la Comissió de Govern de Drets de Ciutadania\nAvui, 13 de febrer, s’ha presentat a la Comissió de Presidència, Drets de Ciutadania, Participació i Seguretat i Mobilitat de l’Ajuntament de Barcelona l’informe del segon any de seguiment de l’aplicació de la Mesura de govern sobre el tracte igualitari a les entitats religioses quant a la realització d’activitats puntuals a l’àmbit públic\nLa Mesura de govern sobre el tracte igualitari a les entitats religioses quant a la realització d’activitats puntuals a l’àmbit públic es va aprovar a la Comissió de Drets de Ciutadania del 17 d’octubre del 2016 amb la voluntat d’oferir un instrument per proporcionar eines, tant als treballadors municipals com a les entitats religioses i de consciència, que permetin gestionar millor les demandes d’aquestes entitats per fer activitats puntuals de caire religiós als equipaments i la via pública de Barcelona.\nL’informe del primer any d’aplicació d’aquesta Mesura es va presentar a la Comissió de Presidència , Drets de Ciutadania, Participació i Seguretat i Mobilitat de l’Ajuntament de Barcelona, a inicis de l’any passat.\nEn l’informe del segon any d’aplicació de la Mesura, s’han comptabilitzat a Barcelona 569 centres de culte pertanyents a 23 tradicions religioses diferents. Sensibles a la realitat actual de la ciutat, i en aquesta mateixa línia, s’executa la Mesura de govern sobre el tracte igualitari a les entitats religioses quant a la realització d’activitats puntuals a l’àmbit públic. Tot i les limitacions en el seu desplegament, aquesta mesura ha facilitat garantir l’exercici de la llibertat religiosa de tota la ciutadania en condicions d’igualtat, ha permès la creació d’espais de coordinació per a celebracions religioses de gran impacte a la ciutat, i consolida el Pla de formació en diversitat religiosa destinat a professionals dels serveis municipals. Igualment, ha dotat aquests professionals d’eines i recursos per gestionar millor les demandes de les entitats per dur a terme les activitats de caràcter religiós puntual als equipaments i/o a la via pública de Barcelona.\nEn els darrers dos anys de seguiment, s’han pogut constatar algunes dificultats i reptes amb relació a la implementació de la mesura, així com la normalització total de l’activitat de les entitats religioses als equipaments i/o a la via pública. Es poden destacar les dificultats i reptes següents:\nContinuen existint resistències a la inclusió de l’expressió de la dimensió religiosa a l’espai públic, fonamentades en una idea esbiaixada de la laïcitat, que tendeix a excloure aquest tipus d’activitats de la via pública i els equipaments. Algunes comunitats ens constaten l’existència d’un cert prejudici envers la pràctica religiosa en equipaments i via pública.\nLa falta d’equipaments amb característiques determinades, l’increment de demandes de les entitats religioses i les característiques pròpies d’aquestes en alguns territoris dificulten, sovint, el compliment del criteri de priorització de les entitats del mateix territori on es troba l’equipament sol·licitat.\nLa manca de recursos i habilitats per a la gestió d’algunes entitats sovint dificulta l’accés als recursos municipals, especialment en el cas de les convocatòries de subvencions.\nD’altra banda, s’ha dut a terme una difusió extensa de la mesura amb la voluntat de fer-la arribar a tots els àmbits municipals interessats. El protocol per a l’ús d’equipaments de titularitat municipal i via pública per part d’entitats religioses ha dotat de criteris clars i uniformes que han facilitat la gestió de les demandes d’espais. La contractació d’una persona tècnica a l’Oficina d’Afers Religiosos aquest 2018 ha permès intensificar la tasca d’assessorament i acompanyament a les entitats religioses i als treballadors i treballadores municipals dels deu districtes de Barcelona. Per una banda, cal destacar que en els darrers dos anys de seguiment s’ha pogut constatar que el nombre de respostes desfavorables per a la realització d’activitats a equipaments i via pública ha passat del 21% al 12%. Així doncs, aquestes mesures i accions han facilitat des del marc de la neutralitat de l’administració/poder públic, garantir totes les opcions de consciència, siguin religioses o no, conviure en condicions d’igualtat.\nComissió de Presidència, Drets de Ciutadania, Participació i Seguretat i Mobilitat 13/02/2019


Bonig demana a Puig crear un grup de treball amb tots els grups per a elaborar els Pressupostos – RiberaTV\nLa presidenta del PPCV remet una carta a Puig perquè la reunió urgent en les Corts\nLi demana a Puig “passar de les paraules als fets. Des del PP no podem fer més”\nLa presidenta del PPCV, Isabel Bonig, ha sol·licitat a Puig crear un grup de treball urgent en les Corts amb tots els grups polítics per a elaborar els pressupostos de la Generalitat per a 2021.\nBonig li ha remés una carta a Puig traslladant-li la seua proposta que ha donat a conéixer en roda de premsa. “Els pressupostos són la llei més important, on es marquen les prioritats i donades les circumstàncies la seua transcendència per a 2021 és major. En aquests moments en què es requereixen altura de mires ens posem a la seua disposició per a treballar. Igual que s’ha acordat en altres institucions, volem que es cree un grup de treball amb representació de tots els grups parlamentaris en Les Corts que vulguen per a elaborar els pressupostos de 2021 i aportar iniciatives i propostes per a ajudar a superar la crisi”.\nIsabel Bonig ha assenyalat que “Puig apel·la contínuament a la unitat i al pacte de reconstrucció. Com no fa cap pas, li he remés aquesta carta demanant-li que no es reunisca només amb el PP sinó amb tots els grups de manera ràpida perquè comencem sense dilació a treballar. Li demane passar de les paraules als fets. Des del PP no podem fer més. Estem al servei dels valencians que esperen que els seus polítics arriben a un mínim d’acords”.\nEn aquest sentit, la presidenta popular ha demanat “que les mesures es reflectisquen en els pressupostos, no en declaracions genèriques. Estic disposada a parlar de tot, a secundar i donar el meu vot als pressupostos per a ajudar a cinc milions de persones. I si no es volen asseure, via esmenes, presentarem iniciatives per a millorar-los”.\nBonig ha volgut mostrar el seu reconeixement, respecte i suport als membres del poder judicial com a líder del principal partit de l’oposició davant els atacs rebuts. “Juntament amb la crisi sanitària, la crisi econòmica i la crisi social hi ha també una crisi política i institucional que és molt greu”.\nPer a Bonig, la gestió de Puig està sent desastrosa. “Som la cinquena autonomia amb més malalts en UCIs, no s’estan fent test i anem malament en el nombre de rastrejadors encara que diguen el contrari. Tampoc s’estan donant dades fiables de contagiats. Els MIR porten setanta dies de vaga i ara se senten amb ells, esperem que no siga una altra maniobra de distracció. Diu que obrirà els centres d’atenció primària a la vesprada i tot seguit diuen que no hi ha metges per a contractar. Anuncia coses que sap que no pot posar en marxa per mala planificació i mala gestió”.\nA més, la líder popular s’ha referit a l’acte de Puig a Alacant ahir on va anunciar 9.000 milions d’inversió en aqueixa província i ha lamentat que no convidara a tots els grups que van signar el pacte de reconstrucció. “Es tracta de fer que brille l’estrela de Puig que passa dels ximoanuncios als ximodelirios. Des del Alcem-ens emportem tres mesos i no s’ha aprovat ni una sola mesura”.\nFinalment, Isabel Bonig també s’ha referit a l’admissió a tràmit per part del Tribunal Constitucional del recurs contra el decret llei de tanteig i retracte d’habitatge del PP. “Hi ha 5.000 operacions immobiliàries paralitzades en tres mesos. El decret és inconstitucional i és una cortina de fum per a tapar la nefasta política d’habitatge del Botànic”.\nBonig demana a Puig crear un grup de treball amb tots els grups per a elaborar els Pressupostos added by Grup Televisió on 30 setembre, 2020


Ferienwohnungen am Riedanger Maryrhofen Àustria - Ofertes d'hotels amb els MILLORS DESCOMPTES EN LÍNIA\nFinkenberg Au 25, Gstan, Maryrhofen, Àustria, 6290 - Veure al mapa\nAl visitar Maryrhofen, vosté es sentirà com a casa a Ferienwohnungen am Riedanger, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Ferienwohnungen am Riedanger, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, express check-in/check-out, aparcament de cotxes, transport hotel/aeroport.\nGaudiu de les comoditats d'alta gama com ara calefacció, balcó/terrassa, aparell de televisió LCD/pantalla de plasma, TV satèl•lit/cable, reproductor de DVD/CD per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com esquí. Gaudeixi d'incomparable serveis i d'una localització de prestigi a Ferienwohnungen am Riedanger.\nTots els tipus de viatgers (55) Parelles (34) Viatgers en solitari (2) Famílies amb infants petits (2) Famílies amb infants grans (5) Grups (12)


90 aniversari BAM: CONCURS DE MICRORELATS\nSETMANA DEL BÀSQUET\nEL RACÓ DE L'EDUARDO\nAmb motiu del seu 90è aniversari el Bàsquet Ateneu Montserrat organitza un concurs de microrelats.\nAquest certamen literari vol promoure la reflexió històrica de les vivències que jugadors i jugadores antics o actuals, famílies, socis i sòcies o senzillament simpatitzants del club, han tingut al llarg dels 90 anys d’història.\n• Els microrelats han de constar de dues parts: un títol i una narració.\n• Els microrelats han de tenir una extensió màxima de 1.200 caràcters amb espais inclosos (sense comptar els del títol).\n• Els originals s’han de presentar en un document en format Microsoft Word, amb lletra Arial, cos 12 i a doble espai.\n• En la categoria Infantil 1 els treballs presentats consistiran en un dibuix amb o sense una frase explicativa.\n• Els microrelats s’han de presentar preferentment en català.\n• Tots els microrelats que es presentin han de ser originals, inèdits i no premiats en altres certàmens literaris.\nEl tema dels microrelats ha de girar entorn d’alguna de les vivències, anècdotes, records,... a l’entorn dels 90 anys d’història del club.\nTERMINI DE PRESENTACIÓ D’OBRES\nEl període d’admissió comença el 19 de febrer i finalitza el 27 d'abril de 2018.\nEls microrelats signats amb pseudònim i l’edat del concursant es lliuraran a la consergeria del BAM o de l’escola en un sobre tancat. En aquest mateix sobre s’haurà d’adjuntar un altre sobre més petit amb el nom i cognoms autèntics de l’escriptor o escriptora i les seves dades de contacte.\n• Infantil 1: nascuts els anys 2013-2012 (dibuix amb o sense una frase que l’expliqui).\n• Infantil 2: nascuts els anys 2011-2010.\n• Infantil 3: nascuts els anys 2009-2008.\n• Infantil 4: nascuts els anys 2007-2006.\n• Juvenil ESO: nascuts entre els anys 2005 al 2002.\n• Adulta: participants de més de 16 anys.\n• El Jurat estarà format per: Enric Bertran, Mercè Velilla, Josep Miró, Meritxell Pascual i Iago Perelló.\n• El Jurat valorarà la reflexió sobre els temes escollits, l’originalitat, les habilitats lingüístiques i la qualitat literària.\n• Les deliberacions del Jurat són del tot reservades i el seu veredicte és inapel·lable. No es pot demanar a cap dels seus membres que n’ofereixi explicacions ni es pot mantenir correspondència amb les persones participants.\n• El Jurat es reserva el dret de decidir sobre qualsevol qüestió que pugui sorgir relacionada amb les bases del concurs.\n• El Jurat ha de declarar un microrelat guanyador per cada categoria.\n• Els premis poden quedar deserts si així ho determina el Jurat.\n• Es poden concedir tots els accèssits que el Jurat consideri oportuns.\n• La comunicació del veredicte del Jurat i el lliurament de premis es duran a terme l'11 de maig de 2018, a les 19:30, en el decurs d’un acte al qual assistiran els membres del Jurat i totes les persones participants en el certamen que ho desitgin.\n• Les persones participants es responsabilitzen que no hi hagi drets de tercers sobre l’obra presentada i són responsables de qualsevol reclamació per autoria.\n• Les persones participants autoritzen l’organització perquè pugui difondre les obres presentades a concurs guanyadores per qualsevol mitjà que consideri oportú.\n• La presentació d’una obra pressuposa l’acceptació íntegra d’aquestes bases i dels drets i obligacions que se’n deriven.\n• Qualsevol consulta dels participants sobre aquestes bases es pot plantejar a l’organització a través de l’adreça electrònica\nEn acabar aquest certamen, i sempre que la quantitat de microrelats ho permeti, el BAM farà el recull dels textos presentats i els enquadernarà per tal que romanguin com a memòria escrita del club.\nTel. +34 934 317 555 - Carrer Torre d'en Damians 6


La segona edició del festival Full Colors Rubí tindrà lloc el 29 i 30 de setembre - Cultura - Rubí TV\nEl certamen vol convertir-se en un referent del sector a escala nacional i internacional\nEl Festival Full Colors Rubí torna enguany en la seva segona edició. L'esdeveniment d'art urbà i grafiti va tenir una molt bona acollida l'any passat i els organitzadors, junt amb l'Ajuntament, han decidit repetir la iniciativa.\nCom a novetat aquest any s'amplien els murs dedicats a la pintura i s'allarga la festa a dos dies amb Dj's, artistes grafiters internacionals, jocs per a nens, una barra de bar i la possibilitat de provar l'experiència de fer un grafiti . L'alcaldessa Ana María Martínez ha considerat que realitzar aquestes activitats fora del centre de la ciutat és una bona iniciativa que forma part del projecte Fem Barri.\nMés de 30 artistes, 10 d'ells rubinencs, deixaran els murs de la plaça Josep Tarradellas impregnats de colors i formes durant un any més. S'ha escollit aquest lloc perquè és espaiós i no posa en perill als artistes, tal com passava a la carretera de Molins de Rei.\nEl Festival, que se celebrarà els pròxims 29 i 30 de setembre, té "la intenció d'incentivar l'art urbà a Rubí i col·locar la ciutat en el mapa del grafiti en l'àmbit nacional i europeu" tal com ha assegurat el regidor de cultura Moisés Rodríguez.\nEtiquetes: festival, grafiti, pintar, infants, nens,


L'enyorada dolça rutina - Diari de Girona\nGirona 2 0 UD Logronyès\nL'enyorada dolça rutina\nDos gols a la segona part de Cristhian Stuani rescaten el Girona contra un bon Logronyès i suposen la tercera victòria consecutiva per a l'equip\nmarc brugués girona 11.12.2020 | 01:31\nL'enyorada dolça rutina Diari de Girona\nHa tornat. És ell. La bandera del Girona. El líder i pal de paller de l'equip i sovint també del club. Cristhian Stuani ja és aquí i, el més important, torna a somriure amb el puny enlaire. El Matador de Tala va demostrar ahir que té moltes coses a dir aquesta temporada rescatant el Girona amb dos gols que van servir per treure l'equip del que podria haver estat un embolic contra la UD Logronyès. Dues dianes que fan que l'equip sumi la tercera victòria consecutiva i s'impulsi a la classificació. El triomf confirma la progressió d'un Girona que millora cada partit una mica més i comença a cotitzar a l'alça. I això que no ho va posar fàcil el Logronyès que va arribar a angoixar els gironins en algunes fases de partit. Tanmateix, el factor Stuani, determinant sempre, va decantar la balança a favors dels locals. L'uruguaià somriu i això vol dir que el Girona rutlla. L'escalada continua i dilluns contra el Rayo, l'equip tindrà l'oportunitat de trepitjar la zona noble per primer cop aquesta temporada.\nEl retorn de Stuani va ser l'única novetat del Girona a l'onze titular en un partit que tothom tenia assenyalat en vermell. No pas per ser la primera visita del Logronyès, sinó perquè era el dia en què el Girona es posava al dia amb el partit ajornat que arrossegava des de la segona ajornada. A més a més ho feia amb la possibilitat de retallar tres punts respecte a la zona alta i situar-se empatat a punts amb el sisè classificat. Tot plegat molt bonic sí, però s'havia de jugar i, el més difícil, guanyar. El Girona va sortir per feina ben d'hora i abans del quart d'hora de joc ja va gaudir de tres bones oportunitats per avançar-se al marcador. Ho van provar Bernardo, de cap a la sortida d'un córner, Stuani en una acció individual a la frontal clara que va atrapar Dani Giménez i també Sylla la va tenir en una jugada en què en comptes de fer el més fàcil, xutar, va voler cedir a Stuani i la defensa va tallar.\nEl Logronyès havia arribat a Montilivi amb una línia de cinc defenses i la sensació que no arriscaria gaire. Tot i això, no renunciava a fer mal, sobretot a pilota aturada. De seguida ho va demostrar. Primer va avisar Bogusz amb un xut un xic desviat i després Bobadilla va estar a punt d'obrir el marcador amb un cop de cap que va sortir llepant el pal. Tot i aquest parell d'ensurts, el Girona monopolitzava la pilota i arribava amb certa freqüència, que no pas perill, a la zona d'influència. Mancava, això sí, que Samu Sáiz intervingués més a prop de l'àrea i que Stuani i Sylla trobessin la manera de connectar sense molestar-se. Un llançament de falta de Gumbau que Dani Giménez va desviar sense gaires problemes va ser la darrera oportunitat d'una primera part sense gols. El Girona tenia el domini de la pilota i el partit semblava controlat; tanmateix no aconseguia trencar la defensa visitant i desnivellar el marcador.\nLa represa va començar amb moltes imprecisions per part d'un Girona que semblava tenir massa pressa. Els de Francisco es van fer un tip de perdre pilotes als primers minuts que van fer que el Logronyès clavés un avís dels grossos amb un cacau de fora de l'àrea de Bogusz que va obligar Juan Carlos a estirar-se de valent per desviar a córner. Els de La Rioja havien apujat la pressió i feien estar d'allò més incòmodes els gironins, que semblaven atrapats. Eren els pitjors minuts del partit del Girona. I quina ha estat la solució aquests últims anys quan l'equip no se'n sortia? Doncs, sí: Stuani. El davanter uruguaià va aparèixer quan més el necessitava l'equip per engaltar a la frontal de l'àrea petita una assistència de cap de Calavera i fer pujar l'1-0 al marcador. El 7 s'alliberava i tornava a celebrar un gol a Montilivi quatre mesos després.\nEl gol va fer que el Logronyès canviés de sistema i retirés un defensa per jugar amb jugadors més ofensius com Zelu i Siddiki. Això va fer que es generessin més espais a les esquenes i el Girona pogués córrer. Només el pal va evitar que Sylla fes el segon després d'una gran assistència de Stuani. La connexió entre els dos nous del Girona començava a rutllar i de seguida es va confirmar quan el vallesà va tornar a l'assistència a Stuani que, entrant des del darrere, no va perdonar el segon.\nEl 2-0 havia de ser la sentència però amb un quart d'hora llarg per jugar-se el Logronyès no havia dit l'última paraula. De fet, Vitoria, a la sortida d'un córner, va rematar de cap al fons de la xarxa. Els visitants es pensaven que entraven al partit però el VAR ho va evitar avisant l'àrbitre que hi havia fora de joc posicional d'Olaetxea. El Girona se salvava de patir en el tram final del partit.\nEl gol anul·lat va permetre viure una mica més tranquils els de Francisco als minuts finals. El Logronyès encara ho va intentar amb dues accions per les bandes de Siddiki i Zelu però ja més amb el cor que amb el cap. El Girona tenia controlat el partit i va recórrer a l'ofici per intentar que no passés res més. Bé sí, hi hauria pogut haver un altre gol, però Bustos va fallar a porteria buida el que hauria estat el tercer i la seva estrena. Hauria estat la cirereta, però ja no venia d'aquí. Els tres punts eren al sarró. I ja en són 27. Amb el permís de Francisco, qui vulgui pensar fites superiors, pot començar a fer-ho; això sí, en veu baixa.\nTorn per als joves i menys habituals demà passat contra la Segoviana.\nQui t'entengui que et compri.\nAday Benítez torna a la convocatòria un mes després però es queda a la banqueta.


Joc aventures d'hivern en línia. Juga gratis\nJoc aventures d'hivern en línia\nTallar els experiments de corda\nOm Nom Connect Nadal\nJocs escapar jocs Jocs d'habilitat jocs de quest Jocs per nenes Jocs per nens Esquí Aventures Habilitat el cobrament Hivern Tallar la corda Pantalla tàctil html5 androide APK Android null\nPetit esquiador va anar a un viatge meravellós nit d'hivern i va ser colpejat per una gran pluja de meteorits. No es pot perdre l'oportunitat i recollir les estrelles d'or. Heroi nerviosa i ràpidament va començar a moure, tractar de controlar els seus moviments amb el ratolí, perquè pogués agafar les estrelles que cauen i evitar les enormes boles de neu. Per al reforç, de manera que haurà temps per prendre una tassa de cafè calent, de tant en tant apareix a l'esquerra o la dreta.